Шернур

Шернур (Макарля) () — Российыште Марий Элын Шернур кундемыштыже верланыше ола сынан посёлко. Шернур кундемын рӱдерже. Калыкчот: 9100 еҥ (2005 ий)Поселок Сернур (село Благовещенское, деревня Макарово, Макарля, Макарово, Шернур)., 8686 еҥ (2010 ий)Численность населения городских населенных пунктов, сельских населенных пунктов. Сернурский муниципальный район..

 Верланыме вер 
Йошкар-Ола деч 89 километр йӱдвел-эрвел могырно верланен.Торалык Яндекс.Карте-влак ӱзгарын полышышт дене висалтын.

 Эртымгорно 
Негызым 1749-ше ийыште Макарово ялыште пыштыме. Черкым чоҥымеке, ялым Благовещенский селаш кусарыме. Шернур волостьын рӱдыжӧ лийын. 1811-ше ийыште 167 еҥ илен. Черкым чоҥымеке, ял койын кушкаш тӱҥалын. Перепись годым тыгай Марий фимилий-влак архивеш кодын: Токсыбай, Пибулат, Пияндык, Чиндубай, Очибай, Очей, Паим, Аптыл, Ситыган. Шернур Йошкар-Ола деч йӱдвел-эрвелке 89 километр тораште верланен. 2005-ше ийлан 9100 еҥ ила. 

1849-ше ийыште тӱҥалтыш училищым почмо. 10 ий гыч училищыште 17 йоча тунемын, 2 туныктышо пашам ыштен. 1895-ше ийыште школысо лудмовер почылтын. 1868-ше ийыште земской эмлымвер почылтын. Совет власть толмеке Шернур посёлко эшеат моторешташ, тӱзаҥаш тӱҥалын. 20 курымын 20-шо ийла мучаште Шернур калык «3-шо Интернационал» коммуным почыныт. 1-ше трактор 1929-ше ийыште пашам ышташ тӱҥалын. Тидын нерген Шабдар Осып поэмым возен. Кугу Ачамланде сар тӱҥалмеке фронтыш 500 еҥ каен, 300 еҥже пӧртылын огытыл. Сарын икымше кечынжак шке кумылын кайше – влак 20 заявленийым возеныт.

Пурлыклан: Мотор верысе кундем, чапланыше марий-влаклан да Кугу Ачамланде сар годым вуйыштым пыштыше-влаклан памятник – обелиск-влак, Архангел Михаил лӱмеш черке шотлалтыт.

 Кылвер-влак 
 Поселок Сернур (село Благовещенское, деревня Макарино, Макарля, Макарово, Шернур).
 Поселок Сернур.

 Литератур 
 Энциклопедия Республики Марий Эл / Отв. ред. Н. И. Сараева. — Йошкар-Ола, 2009. — С. 704—705. — 872 с. — 3505 экз. — ISBN 978-5-94950-049-1. C. 704.
 История сел и деревень Республики Марий Эл. Сернурский район: Сборник документальных очерков. — Йошкар-Ола: Комитет Республики Марий Эл по делам архивов, Государственный архив Республики Марий Эл, администрация муниципального образования «Сернурский район», 320 с., ил. 2006 г. С. 221.

 Важ-влак 

Категорий:Марий Элысе кундем рӱдерла
Категорий:Шернур кундемысе илымверла
Категорий:Шернур
Категорий:Марий Элысе ола сынан посёлкыла